hu hu en hu hu hu hu en en hu en hu hu hu hu en hu hu hu hu en hu hu hu hu hu hu hu hu hu hu hu hu hu en hu hu de hu it hu hu hu hu hu hu hu de hu hu hu hu hu hu
Heimdall-nál lehet az utolsó Végtelen Kő? - Puliwood
| 2016 november 27. 20:10
Számtalan kérdés övezi az utolsó Végtelen Kő hollétét, a következő rajongói teória viszont nagy eséllyel akár igaznak is bizonyulhat.
Már régóta nem titok, hogy a Marvel Filmes Univerzum első három fázisa a képregények rajongóinak ismerős Infinity Gauntlet és Infinity War történetekre építkezik, hosszú évek munkájával felvezetve a hat Végtelen Követ. A Doctor Strange debütálásával az is biztossá vált, hogy már csak egyetlen ilyen kozmikus erő holléte ismeretlen és vár a felfedezésre. Vagy esetleg... már felfedezték? Egy új és elég korrekt rajongói elmélet szerint mindvégig a szemünk előtt volt a hatodik Végtelen Kő, azaz a Lélek Köve.
A teória egy Ryne Short nevű sráctól származik, aki a ComicBook.com portálnak nyújtotta be elképzelését. Feltételezése szerint mindvégig az Idris Elba által alakított Heimdall ("Thor", "Thor: Sötét világ", "Bosszúállók: Ultron kora") birtokolta a Lélek Kövét, ami jelenleg is nála van Asgardban. Így szól az elmélet:
"A skandináv mitológiában Odin adta neki a látását. Heimdall szeme narancssárga [mint az utolsó Végtelen Kő]. A Thor: Sötét világban azt mondta, hogy képes látni minden lelket a kilenc birodalomban. És Thor víziójában az Ultron korában Heimdall vak. Thanos valószínűleg ellopta a követ, ezzel megfosztva látásától. Minden egybevág."
A szóban forgó Követ A galaxis őrzőiben láthattuk első alkalommal teljes valójában, amikor a Gyűjtő az eredetükről mesélt a csapatnak. Ha jól megnézzük a jelenetet, a színe szinte tökéletesen megegyezik Heimdall szemével, ami többek között egy újabb bizonyíték Ryne elméletének bizonyosságára. A másik öt Végtelen Kő helyzete már nem titok számunkra. A Tér Köve, más néven a Tesseract (amit először az Amerika Kapitány: Az első Bosszúállóban láthattunk) jelenleg Asgardban található. A Valóság Köve, az Aether a Thor: Sötét világból a Gyűjtő kollekciójába került, bár A galaxis őrzői eseményei után jelenleg bizonytalan holléte. Az említett filmben bemutatkozott Erő Kövét a Nova Hadtest biztonságban tárolja Xandar bolygóján. Az Elme Kő Loki jogara után most Vízió fejét díszíti, míg az Agamotto szemében (Doctor Strange) található Idő Köve tovább erősíti a Kamar-Taj misztikus tárgyainak felhozatalát.
Mit gondoltok, helytálló a Lélek Kővel kapcsolatos elmélet? James Gunn rendező szerint A galaxis őrzői vol. 2 nem különösen fog felvezetésként szolgálni a Végtelen Háború számára, így gyanúsan a Thor: Ragnarokban fogunk megismerkedni az utolsó Kővel jövő novemberben. A film Taika Waititi ("Hétköznapi vámpírok") rendezésében 2017 novemberében kerül a mozikba Chris Hemsworth (Thor), Tom Hiddleston (Loki), Idris Elba (Heimdall), Anthony Hopkins (Odin), Cate Blanchett (Hela), Tessa Thompson (Valkűr), Jeff Goldblum (Nagymester), Karl Urban (Skurge) és Mark Ruffalo (Bruce Banner/Hulk) főszereplésével.
Jöhet még több film, sorozat, könyv, képregény? Katt ide!
Címkék: #marvel #thor #ragnarok #taika waititi #chris hemsworth #tom hiddleston #mark ruffalo #cate blanchett #tessa thompson #jeff goldblum #idris elba #heimdall #végtelen kő #lélek kő
comments powered by Disqus.
Cinefesten jártunk, jó (?) filmeket láttunk - PuliCast
Podcast | 2022.09.29 14:00
15 éve indult az Agymenők, itt tartanak most a színészek
Szörnyeteg: A Jeffrey Dahmer-sztori - Kritika
A meggyalázott róka és egy új Maszk - A legszégyenteljesebb folytatások 1. rész
BREAKING: megérkezett a The Last of Us tévésorozat első előzetese
Kiderült, mikor érkezik a következő The Witcher sorozat, illetve a Vaják 3. évada
Computerworld.hu | GameStar.hu | PCWorld.hu | Puliwood.hu | Zoldpalya.hu
Kiadó: Project029 Magyarország Szolgáltató Kft. - Impresszum - Hirdetési ajánlatunk - Adatvédelmi elveink
Úgy tűnik, AdBlockert használsz, amivel megakadályozod a reklámok megjelenítését. Amennyiben szeretnéd támogatni a munkánkat, kérjük add hozzá az oldalt a kivételek listájához, vagy támogass minket közvetlenül! További információért kattints!
Engedélyezi, hogy a https://www.puliwood.hu értesítéseket küldjön Önnek a kiemelt hírekről? Az értesítések bármikor kikapcsolhatók a böngésző beállításaiban.